સ્પેનમાં ૧૧ દિવસના લોકડાઉન છતાં ૨૪ કલાકમાં ૭૩૮ના મોતઃ મેડ્રીડની સ્થિતિ ખરાબ
મૃત્યુઆંક ૩૪૩૪: ૪૭૬૧૦ દર્દીઓ
મેડ્રિડ, તા.૨૬: કોરોના વાયરસને લઇને સ્પેનમાંથી ચિંતાજનક ખબર સામે આવી છે. અહીં એક જ રાતમાં કોરોનાગ્રસ્ત ૭૩૮થી વધારે દર્દીઓએ દમ તોડ્યો છે. સ્પેનમાં કોરોના વાયરસથી મૃત્યુઆંક વધીને ૩૪૩૪ને પાર થઇ ગયો છે. લોકડાઉન છતાં ૨૪ કલાકમાં ૭૩૮ના મોત થયા છે.
કોરોનાગ્રસ્ત દર્દીઓની સંખ્યા વધીને ૪૭,૬૧૦ને પાર થઇ ચૂકી છે અને આ આંકડો સતત વધી રહ્યો છે. સ્પેનની રાજધાનીમાં અત્યાર સુધી ૧૫૩૫ લોકો માર્યા ગયા છે. જયારે ૫૪૦૦થી વધારે સ્વાસ્થ કર્મચારીઓ પણ દર્દીઓની સારવાર દરમિયાન કોરોના વાયરસના ઝપેટામાં આવી ગયા છે.